cyanic-selkie/wikianc huggingface dataset:
নভেরা আহমেদ
কর্মজীবন
১৯৫৪ খ্রিষ্টাব্দের জানুয়ারি মাসে নভেরা আহমেদ ফ্লোরেন্সে গমন করেন। সঙ্গে ছিলেন শিল্পী হামিদুর রহমান। প্রথমে তারা শিল্পী আমিনুল ইসলামের আতিথ্য গ্রহণ করেন এবং পরে তিনজন একত্রে একটি স্টুডিওতে উঠে যান। নভেরা প্রায় দুই মাস শুধু ঘুরে দেখলেন। ডক্টর ফোগেল ভেন্তুরিনো ভেন্তুরির নামে এক ইতালীয় শিল্পীর কাছে নভেরার পরিচিতি দিয়ে করে একটি চিঠি দিয়ে দিয়েছিলেন। এই শিল্পীর সাহচর্যে নভেরা দোনাতেলো সহ প্রাচীন কয়েকজন শিল্পীর কাজের সঙ্গে পরিচিত হন এবং দু’মাস তার কাছে কাজ শেখেন। অতঃপর ফ্লোরেন্স থেকে ভেনিসে গেলেন নভেরা ও হামিদ এবং পরবর্কালে ভেনিস থেকে লন্ডন। ১৯৫৪ খ্রিস্টাব্দেই ক্রিসমাসের ছুটিতে নভেরা ও হামিদ প্যারিসে রঁদার মিউজিয়াম দেখতে গিয়েছিলেন। ভাস্কর্যের ছাত্রী স্বভাবতই অত্যন্ত অভিভূত হয়েছিলেন রঁদার কাজ দেখে।
কাজের স্টাইল
thumb|right|নভেরা তার ভাস্কর্যের পাশে দাঁড়িয়ে
একজন ভাস্কর্য্য শিল্পী হিসেবে নভেরা আহমেদের মূল প্রবণতা ফিগারেটিভ এক্সপ্রেশন। তার কাজের প্রধান বিষয়বস্তু হচ্ছে নারী প্রতিমূর্তি। তবে নারী প্রতিমূর্তি নির্মাণে তিনি বিমূর্ততার দিকে ঝুঁকেছেন। কাজের স্টাইলের দিক থেকে তিনি ব্রিটিশ ভাস্কর হেনরি মুর (১৮৯৮ - ১৯৮৬ খ্রি.) অনুবর্তী। পরবর্তী কালে আরো একজন ভাস্কর একইভাবে হেনরী মূর দ্বারা প্রভাবান্বিত হয়েছেন তিনি হলেন জুলিয়া কেইক (১৯৭৩ - )। নভেরা আহমেদ এবং জুলিয়া কেইক-এর কাজের মধ্যে আশ্চর্যজনক সমিলতা রয়েছে।
সমসাময়িক পুরুষ শিল্পীরা ইউরোপীয় ইন্দ্রিয় সুখাবহ নারীদেহে একটি রোমান্টিক ইমেজ দেবার চেষ্ট করেন। এমনকি জয়নুল, কামরুলরা নারীকে মাতা, কন্যা, স্ত্রী এবং অনুভূতিসম্পন্ন মানুষ হিসেবে দেখালেও নারীদের যথার্থ কর্মময় জীবন উহ্যই ছিল। নভেরা আহমেদ নারীকে দেখেছেন সম্পূর্ণ ভিন্নরূপে, পুরুষ শিল্পীদের উপস্থাপনার বিপরীতে। তার কাজে নর-নারীর গ্রন্থনা একটি ঐক্য গঠন করে। তিনি ভাসা ভাসা সুন্দর আনন্দময়ী আদর্শ ফর্ম করার পরিবর্তে তার ফর্মগুলোকে সরল, অর্থপূর্ণ, স্বকীয়তায় সমৃদ্ধ করেছেন। উন্মোচন করেছেন সবধরনের বিচলিত, আবেগমথিত, সত্যিকারের নারীর রূপকে। দি লং ওয়েট কাজটি তারই নমুনা। তার মায়েরা সুন্দরী নয়, কিন্তু শক্তিময়ী, জোড়ালো ও সংগ্রামী। তারা মানবিকতার ধ্রুপদী প্রতীক।
নভেরা তার শিল্পকর্মে একঘেয়েমি কাটাতে পরবর্তীতে কতগুলো কাজে ভিন্নমাত্রা সংযোজন করেছিলেন। যেমন: নগ্ন নারী মুর্তি, লম্বা গ্রীবা ও মাথার এনাটমিতে বাংলাদেশের ‘কন্যা-পুতুলের’ আঙ্গিকের পাশাপাশি হাত-পা-শরীরের অবস্থান স্থাপনের ক্ষেত্রে মদীয়ানির ফর্ম ও ড্রইভের সুষমা, স্তন ও শরীরের উপস্থাপনায় মহেঞ্জোদারোর ‘বালিকা-মূর্তির’ প্রাচ্য অভিলাষকে একত্রিত করেছেন। অন্যদিকে প্লাস্টার অব প্যারিসে নির্মিত দু’টি ভাস্কর্যে মুখমন্ডল বহুলাংশে বাস্তবধর্মী, সামান্য গান্ধারা শিল্পধারায় প্রভাবিত। সম্ভবত এই মস্তক দু’টি বুদ্ধের মস্তকের অনুকরণে অণুকৃতি।
নভেরার বেশকিছু ভাস্কর্যে আবহমান বাংলার লোকজ আঙ্গিকের আভাস পাওয়া যায়। তবে লোকজ ফর্মের সাথে সেখানে পাশ্চাত্য শিক্ষার সমন্বয়ও বর্তমান। লোকজ টেপা পুতুলের ফর্মকে সরলীকৃত করে তাকে দক্ষতার সাথে বিশেষায়িত করেছেন তিনি। এভাবে ঐতিহ্যের সাথে পাশ্চাত্য শিক্ষার স্বার্থক ভাবে উপস্থাপনের চেষ্টা তার আধুনিক চিন্তার লক্ষণ। এক্ষেত্রে তার ভাস্কর্যগুলো আদলে তিনকোনা, চোখ ছিদ্র, লম্বা গ্রীবা অন্যতম বৈশিষ্ট্য হিসেবে আসে।
১৯৫৮তে সম্পন্ন পরিবার নামীয় কাজটিতে নভেরা গ্রামীণ একটি বিষয় ব্যবহার করেছেন – এখানে মানুষ ও গরুর পা এবং শরীর একীভূত হয়ে গেছে – এভাবেই গরুর ও মানুষ উভয়ের ওপর উভয়ের নির্ভরশীলতা বোঝানো হয়েছে। ভাস্কর্যটির কিছু কিছু অংশ বৃত্তাকারে কেটে বাদ দেওয়া হয়েছে। চট্টগ্রামের রেকিট অ্যান্ড কোলম্যান অফিস এবং ঢাকার অ্যাটমিক এনার্জি কমিশনের সামনের লনে নভেরার আরো দুটি কাজ আছে। কাজ দুটি আয়তনে তেমন বড় নয়, উচ্চতায় তিন ফুটের মতো। প্রথমটি অ্যাবস্ট্রাক্ট কাজ, দ্বিতীয়টি অ্যাবস্ট্রাকটেড মাতৃমূর্তি। ’৫৯ সালে নভেরা বার্মা (মিয়ানমার) গিয়েছিলেন বৌদ্ধমন্দির দেখার জন্য – সেখান থেকে ফিরে বুদ্ধের আসন বা পিস নামকরণে কয়েকটি কাজ করেছেন এবং কয়েকটি ফর্মে কাজটি করেছেন।
নির্মিত ভাস্কর্য
১৯৬১ খ্রিষ্টাব্দে অল পাকিস্তান পেইন্টিং অ্যান্ড স্কাল্পচার এক্সিবিশন আয়োজন হয়। সে সময়ে দশ বছর বয়সি একটি ছেলে ঘরের কাজে নভেরাকে সাহায্য করত। এই প্রদর্শনীর জন্য নভেরা তারই একটি আবক্ষমূর্তি তৈরি করলেন এবং নাম দিলেন চাইল্ড ফিলোসফার। এই ভাস্কর্যের জন্য তিনি সেই প্রদর্শনীতে প্রথম পুরস্কার লাভ করেন। অবয়বধর্মী ভাস্কর্য এক্সট্রিমিনেটিং এঞ্জেল, ছয় ফুটের অধিক উচ্চতাবিশিষ্ট স্টাইলাইজড ভাস্কর্যটিতে বিধৃত হয়েছে শকুনের শ্বাসরোধকারী একজন নারীর অবয়ব; নারীর হাতে অশুভ শক্তি ও মৃত্যুর পরাভবের প্রতীক।
তৎকালীন পশ্চিম পাকিস্তানে ভাস্কর হিসেবে নিজের একটা দৃঢ় অবস্থান তৈরি করতে সমর্থ হয়েছিলেন নভেরা। ১৯৬৮ থেকে ১৯৭০ খ্রিষ্টাব্দের মধ্যে নির্মিত ভাস্কর্যগুলোর মধ্যে অধিকাংশই বেশ বড় আকারের; ৫ ফুট থেকে শুরু করে এমনকি ৭ ফুট ১১ ইঞ্চি পর্যন্ত উচ্চতাবিশিষ্ট। একই বিষয়বস্তু নিয়ে নির্মিত একাধিক ভাস্কর্যের মধ্যে পরিবার (১৯৫৮), যুগল (১৯৬৯), ইকারুস (১৯৬৯) ইত্যাদি কাজে মাধ্যমগত চাহিদার কারণেই অবয়বগুলি সরলীকৃত। ওয়েলডেড স্টিলের জেব্রা ক্রসিং (১৯৬৮), দুটি লুনাটিক টোটেম ইত্যাদির পাশাপাশি রয়েছে ব্রোঞ্জ মাধ্যমে তৈরি দন্ডায়মান অবয়ব। এছাড়া কয়েকটি রিলিফ ভাস্কর্য ও স্ক্রল। লুনাটিক টোটেম বা মেডিটেশন (১৯৬৮) এই দুটি ভাস্কর্যে শিল্পীর মরমি অনুভবের বহিঃপ্রকাশ ঘটেছে। কোথাওবা রয়েছে আদিম ভাস্কর্যরীতি থেকে পরিগ্রহণ। তবে একেবারে ভিন্ন রীতির কাজও ছিল এই প্রদর্শনীতে। বস্ত্ততপক্ষে তেত্রিশটি শিল্পকর্মের মধ্যে এক-তৃতীয়াংশ অর্থাৎ এগারোটিই ছিল পরিত্যক্ত ভাস্কর্য। ইন্দোচীনে ভূপাতিত মার্কিন যুদ্ধবিমানের ভগ্নাবশেষ থেকে তৈরি।
২০১৫ খ্রিষ্টাব্দ অবধি বিস্তৃত দীর্ঘ জীবনের তুলনায় নভেরা আহমেদের শিল্পকর্মের সংখ্যা কম। ষাট দশকের শেষভাগের মধ্যেই তার যা কিছু সৃষ্টি ও নির্মাণ। ১৯৭৩ থেকে ২০১৫ পর্যন্ত প্যারিসের স্বেচ্ছানির্বাসনের জীবন পরিধিতি তিনি খুবই কম কাজ করেছেন। এ সময় অবশ্য তিনি কিছু ছবি এঁকেছেন।
অংকিত চিত্রকর্ম
১৯৭৩ থেকে ২০১৫ খ্রিষ্টাব্দ পর্যন্ত প্যারিসের স্বেচ্ছানির্বাসনের সময় তিনি বেশকিছু ছবি এঁকেছেন। ২০১৫ খ্রিষ্টাব্দে তার মৃত্যুর পর ৪৩টি চিত্রকর্মের হদিশ পাওয়া গেছে।
সংগ্রহ
নভেরা আহমেদের কাজের সর্ববৃহৎ সংগ্রহ রয়েছে ঢাকাস্থ বাংলাদেশ জাতীয় জাদুঘর। এছাড়া প্যারিসে তার স্বামী গেগ্ররী দ্য ব্রুনোর স্টুডিয়োতে ৯টি ভাষ্কর্য ও ৪৩টি অঙ্কিত চিত্র রয়েছে। বাংলাদেশ কেমিক্যাল ইন্ডাস্ট্রিজ কর্পোরেশনের ঢাকাস্থ প্রধান কার্যালয়ের লবিতে দীর্ঘকাল রক্ষিত একটি ভাষ্কর্য ২০১৫’র শেষ ভাগে জাতীয় জাদুঘরে সংগ্রহ করা হয়। নভেরা আহমেদের পরিবার ও আরো একটি কাজ জাতীয় জাদুঘরের ৩৭ সংখ্যক গ্যালারিতে প্রদর্শন করা হয়। পরিবার কাজটি ফার্মগটের কাছে জনাব এম আর খান স্যার এর বাড়ীর উদ্যানে স্থাপিত ছিল যা ২০০১ খ্রিষ্টাব্দে জাতীয় জাদুঘর সংগ্রহ করে এবং ২০১৬র মধ্যভাগ অবধি জাদুঘরের উদ্যানে সংস্থাপিত রাখে। পরে প্রাকৃতিক ক্ষতি এড়ানোর জন্য তা জাদুঘরের মূল ভবনে স্থানান্তর করা হয়েছে। চট্টগ্রামের রেকিট অ্যান্ড কোলম্যান-এর বাংলাদেশ কার্যালয়ে এবং ঢাকার অ্যাটমিক এনার্জি কমিশনের সামনের উদ্যানে নভেরার আরো দুটি কাজ সংস্থাপিত আছে।
কেন্দ্রীয় শহীদ মিনারের নকশা এবং বিতর্ক
thumb|240px|right|১৯৫২ খ্রিস্টাব্দে নির্মিত প্রথম শহীদ মিনার যেটি পাকিস্তান পুলিশ ও আর্মি ভেঙে ফেলে।
শিক্ষাজীবন শেষে ১৯৫৬ খ্রিষ্টাব্দের জুন মাসে নভেরা দেশে ফিরে আসেন। সে সময়ে ঢাকায় কেন্দ্রীয় শহীদ মিনার নির্মাণের উদ্যোগ চলছিল। ভাস্কর হামিদুর রহমান প্রাথমিক নকশা প্রণয়নের কাজ শুরু করেন। এতে নভেরা আহমেদ জড়িত হন। স্থির হয় যে হামিদুর রহমানের নকশায় নির্মিত শহীদ মিনারে নভেরার তৈরী কিছু ভাষ্কর্য সংস্থাপিত হবে। ১৯৫৮ খ্রিষ্টাব্দে সামরিক আইন জারী হলে কাজ বন্ধ হয়ে যায়। ফলস্বরূপ কেন্দ্রীয় শহীদ মিনারের জন্য ভাষ্কর্য নির্মাণের কাজ নভেরা সম্পন্ন করার সুযোগ লাভ করেননি। শেষ পর্যন্ত কেন্দ্রীয় শহীদ মিনারের নির্মাতা হিসেবে তার নাম আর উচ্চারিত হয়নি। এ নিয়ে মৃদু বিতর্ক রয়েছে। অনেকেই মনে করেন কেন্দ্রীয় শহীদ মিনারের নকশাকারী হিসেবে নভেরার অবদান রয়েছে।
১৯৫৭ খ্রিষ্টাব্দে পূর্ব পাকিস্তানের মুখ্যমন্ত্রী আতাউর রহমান খান শহীদ মিনারের পরিকল্পনা প্রণয়ন করার অনুরোধ করেন প্রধান প্রকৌশলী জব্বার এবং জয়নুল আবেদিনকে। জব্বার সাহেবের অন্যতম সহকর্মী ছিলেন প্রকৌশলী শফিকুল হক, নভেরার বড় বোন কুমুম হকের স্বামী। শহীদ মিনারের নকশার জন্য কাগজে কোনো বিজ্ঞাপন হয়নি। জয়নুল আবেদিন সরাসরি হামিদকে বলেছিলেন স্কেচসহ মডেল পেশ করতে। জাঁ দেলোরা তখন সরকারের স্থাপত্যবিষয়ক উপদেষ্টা। হামিদুর রাহমান শহীদ মিনারের যে মডেল ও স্কেচ উপস্থাপন করেছিলেন দেলোরা তার স্তম্ভগুলোর মাপ পরিবর্তন করে দিয়েছিলেন।
প্রদর্শনী
নভেরার প্রথম একক ভাস্কর্য প্রদর্শনী আয়োজিত হয়েছিল ১৯৬০ সালের ৭ আগস্ট ঢাকার কেন্দ্রীয় গণ গ্রন্থাগার প্রাঙ্গনে (বর্তমানে ঢাকা বিশ্ববিদ্যালয় গ্রন্থাগার) পাকিস্তান জাতিসংঘ সমিতির উদ্যোগে এবং এশিয়া ফাউন্ডেশনের সহযোগিতায়। ইনার গেজ শিরোনামের ওই প্রদর্শনীটি ছিল তৎকালীন পূর্ব পাকিস্তানের প্রথম একক ভাস্কর্য প্রদর্শনী। প্রদর্শনী উদ্বোধন করেন তৎকালীন পূর্ব পাকিস্তানের গভর্নর মুহাম্মদ আজম খান। পরের দিন সোমবার থেকে পরবর্তী দশদিন এই প্রদর্শনী সর্বসাধারণের জন্য উন্মুক্ত ছিল। কেবলমাত্র ঘরের মধ্যে সীমাবদ্ধ না রেখে কিছু ভাস্কর্য গ্রন্থাগার প্রাঙ্গণেও প্রদর্শিত হয়েছিল। প্রদর্শনীতে ভাস্কর্য ছিল প্রায় পঁচাত্তরটি। এর প্রায় তিন যুগ পরে বাংলাদেশ জাতীয় জাদুঘরের উদ্যোগে সে প্রদর্শনীর তিরিশটির বেশি ভাস্কর্য সংগৃহীত হয় এবং ১৯৯৮ সালে একত্রে এক মাসেরও বেশি সময় ধরে প্রদর্শিত হয়।
নভেরার দ্বিতীয় একক প্রদর্শনী অনুষ্ঠিত হয় ১৯৭০ সালে ব্যাংককে। এই প্রদর্শনীটি ছিল ব্যাংককে ধাতব ভাস্কর্যের প্রথম মুক্তাঙ্গন প্রদর্শনী। এতে নভেরা ধাতব মাধ্যমে কিছু ভাস্কর্য প্রদর্শন করেন। ব্রোঞ্জ ছাড়াও এ-পর্বে নভেরা তার ভাস্কর্যের উপকরণ হিসেবে ব্যবহার করেছেন শিট মেটাল এবং ঝালাইকৃত বা ওয়েলডেড ও স্টেইনলেস স্টিল। ব্যাংকক আলিয়ঁস ফ্রঁসেজের আয়োজনে প্রদর্শনী চলেছিল ১৯৭০ সালের ১৪ থেকে ২৪ অক্টোবর পর্যন্ত, ২৯ থানন সাথর্ন তাই, আয়োজক প্রতিষ্ঠানের নিজস্ব ভবনে। প্রদর্শনী আয়োজনে পৃষ্ঠপোষকতা করেছিলেন থাইল্যান্ডে পাকিস্তানের রাষ্ট্রদূত রব, শিল্পাকর্ন বিশ্ববিদ্যালয়ের আলংকারিক শিল্পকলা অনুষদের ডিন যুবরাজ ইয়াৎচাই চিত্রাবংস, পাকিস্তান ইন্টারন্যাশনাল এয়ারলাইনসের ডিরেক্টর মাহমুদ-আল-হক। উদ্বোধন করেছিলেন শৌখিন চিত্রকর ও ভাস্কর যুবরাজ কারাবিক চক্রবন্ধু।
১৯৭৩ খ্রিষ্টাব্দে জুলাই মাসে তার তৃতীয় একক প্রদর্শনী আয়োজিত হয়েছিল প্যারিসের রিভগেস গ্যালারিতে। সর্বশেষ ২০১৪ খ্রিষ্টাব্দে প্যারিসে তার পূর্বাপর কাজের একশ দিনব্যাপী একটি প্রদর্শনী আয়োজিত হয়। ১৯৮৮ খ্রিষ্টাব্দে প্যারিসে অবস্থানকালে ব্যাংককের আলিয়ঁস ও পাকিস্তান ইন্টারন্যাশনাল এয়ারলাইনস যৌথভাবে তার একটি একক প্রদর্শনীর আয়োজন করে। ৪১ বছর পর ২০১৪ সালের ১৬ জানুয়ারি প্যারিসের গ্যালারি রিভগেসে নভেরা আহমেদের রেট্রোসপেকটিভ প্রদর্শনী শিল্পকর্মের প্রদর্শনী অনুষ্ঠিত হয়। প্রায় একশো দিন ব্যাপী (১৬ জানুয়ারি–২৬ এপ্রিল ২০১৪) প্রদর্শনীতে প্রদর্শিত হয়েছে তার ১৯৬৯–২০১৪ কালপর্বের ৫১টি শিল্পকর্ম, যার মধ্যে রয়েছে ৪২টি চিত্রকর্ম ও নয়টি ভাস্কর্য।
২০১৫ খ্রিষ্টাব্দে বাংলাদেশ জাতীয় জাদুঘর নভেরার জীবন ও আদ্যন্ত শিল্পকর্মের ওপর একটি প্রদর্শনীর আয়োজন করে। ৭ থেকে ১৯ অক্টোবর ২০১৫ এই দুই সপ্তাহব্যাপাী প্রদর্শনীটির আয়োজন করা হয় জাদুঘরের নলিনীকান্ত ভট্টশালী চিত্রশালায়। এতে নভেরার ৩৫টি শিল্প কর্ম প্রদর্শিত হয়।
পুরস্কার এবং স্বীকৃতি
১৯৬১ খ্রিষ্টাব্দে ভাস্কর হিসেবে জাতীয় পর্যায়ে স্বীকৃতি পেয়েছিলেন তিনি। ন্যাশনাল এক্সিবিশন অব পেইন্টিং স্কাল্পচার এ্যান্ড গ্রাফিক আর্টস শিরোনমে এই প্রদর্শনীতে স্থান পাওয়া তার ছ’টি ভাস্কর্যের মধ্যে চাইল্ড ফিলোসফার নামে একটি ভাস্কর্য বেস্ট স্কাল্পচারে পুরস্কৃত হয়।
পরে ১৯৯৭ খ্রিষ্টাব্দে বাংলাদেশ সরকার প্রদত্ত সর্বোচ্চ বেসামরিক সম্মাননা একুশে পদকে ভূষিত হয়েছেন। তাকে নিয়ে নভেরা (১৯৯৫) শিরোনামে জীবনী উপন্যাস রচনা করেছেন হাসনাত আবদুল হাই। নির্মিত হয়েছে প্রামাণ্য চিত্র নহন্যতে (১৯৯৯)। এক সময় বাংলাদেশ জাতীয় জাদুঘরের একটি হলের নামকরণ করা হয়েছিল "ভাস্কর নভেরা আহমেদ হল"। বর্তমানে বাংলা একাডেমী’র একটি হলের নাম নভেরা হল।
ব্যক্তিগত জীবন
স্থায়ীভাবে চট্টগ্রামে বসবাস করার সময় এক পুলিশ অফিসারের সাথে নভেরার বিয়ে হয়েছিল। কিন্তু অল্পদিনের মধ্যেই তাদের বিচ্ছেদ ঘটে। প্যারিসে অবস্থান কালে ১৯৮৪ খ্রিষ্টাব্দে পঁয়তাল্লিশ বৎসর বয়সে তিনি গ্রেগরি দ্য বুনস (Gregoire de Brouhns) বিয়ে করেন। ২০১৫-এ মৃত্যু অবধি এই দম্পতি এক সঙ্গেই ছিলেন।
শেষ জীবন
১৯৭৩ খ্রিষ্টাব্দে দেশ ত্যাগ করার পর প্যারিসে বসবাস কালে ১৯৭৪ খ্রিষ্টাব্দে সড়ক দুর্ঘটনায় আক্রান্ত হন নভেরা, তবে বড় কোন আঘাত পাননি। মৃত্যু অবধি তিনি মানুষের সংসর্গ বাঁচিয়ে চলেছেন। রহস্যময় কারণে তিনি আর কখনো বাংলাদেশে প্রত্যাবর্তন করেন নি। এমনকী বাঙ্গালী সংসর্গ এড়িয়ে চলেছেন। বাংলায় কথা বলতেও তার অনীহা ছিল প্রকট। কিন্তু ২০১০ খ্রিষ্টাব্দের নভেম্বর মাসে স্ট্রোকের ফলে হুইলচেয়ারে বসেই তার শেষ জীবন কাটে। ১৯৭৩ থেকে ২০১৫ পর্যন্ত দীর্ঘ সময়ে তার সৃষ্টি ও নির্মাণের সংখ্যা খুব কম।
মৃত্যু
২০১৪ থেকে নভেরা আহমেদ শ্বাসকষ্টে ভুগছিলেন। ২০১৫ খ্রিষ্টাব্দের এপ্রিল মাসে তার অবস্থার অবনতি ঘটে। মৃত্যুর দুই দিন আগে তিনি কোমায় চলে যান। কয়েকদিন পর ৫ মে, মঙ্গলবার প্যারিসের স্থানীয় সময় ভোর তিনটা থেকে চারটার মধ্যে ৭৬ বছর বয়সে তার মৃত্যু হয়।
নিকিতা ডেনিস
জীবনী
১৯৯৫ সালে তিনি যখন ১৯ বছর বয়সে ডেনিস চেক প্রজাতন্ত্র থেকে যুক্তরাষ্ট্রে চলে এসেছিলেন। তিনি নৃত্যশিল্পী হিসাবে কাজ শুরু করেছিলেন এবং পর্ন চলচ্চিত্র শিল্পের সাথে পরিচয় না হওয়া পর্যন্ত প্রেমমূলক চলচ্চিত্র তৈরি করেছিলেন। তিনি ৩২০ টিরও বেশি পর্নোগ্রাফিক চলচ্চিত্রে অভিনয় করেছেন এবং ২০০২ সালের সেরা অভিনেত্রীর জন্য এভিএন পুরস্কার সহ পর্ন চলচ্চিত্র শিল্পের বেশ কয়েকটি পুরস্কার পেয়েছেন। জুয়েল ডি'ল ও জেনা জেমেসনের মতো অভিনেত্রীর সাথেও তিনি অভিনয় করেছেন।
২০০৬ সালে, তিনি নিকিতা'স এক্সট্রিম আইডল দিয়ে তিনি পরিচালনায় আত্মপ্রকাশ করেছিলেন। সেই চলচ্চিত্রটিও চিত্রগ্রহণ ছাড়াই এক বছরেরও বেশি সময় পরে অভিনেত্রী হিসাবে তার প্রত্যাবর্তন চিহ্নিত করেছিল।
২০১০ সালে নিকিতা ডেনিস নটিমেরিকা ডটকম ওয়েবসাইটের জন্য পর্ন ভিডিও তৈরিতে করতে তিনি আবার অভিনেত্রী হিসাবে ফিরে এসেছিলেন।
জামিয়া আরাবিয়া শামসুল উলুম ফরিদপুর
শাহ আব্দুর রহমান গঞ্জেরাজ (রহ.) জামিয়া আরাবিয়া শামসুল উলুম ফরিদপুর যা খাবাসপুর মাদ্রাসা নামেই অধিক পরিচিত, ফরিদপুর জেলার পশ্চিম খাবাসপুরে অবস্থিত একটি কওমি মাদ্রাসা। দারুল উলুম দেওবন্দের মূলনীতির আলোকে ১৯৬৯ সালে ফরিদপুর–বরিশাল মহাসড়কের পূর্বপাশে পশ্চিম খাবাসপুরস্থ শাহ আব্দুর রহমান গঞ্জেরাজ (রহ.) ওয়াকফ এস্টেটে কুমার নদের তীরে এই মাদ্রাসাটি প্রতিষ্ঠা করেন মুফতি আব্দুল কাদির। ১৯৮৬ সালে এখানে দাওরায়ে হাদিস (মাস্টার্স) এবং ২০১১ সালে উচ্চতর ইসলামি আইন গবেষণা বিভাগ চালু করা হয়। মাদ্রাসাটি বেফাকুল মাদারিসিল আরাবিয়া বাংলাদেশের অন্তর্ভুক্ত। ২০২১ সালে মাদ্রাসার ছাত্রসংখ্যা ৫০০ ও শিক্ষক ৩৭ জন। মাদ্রাসার বর্তমান মহাপরিচালক মুহাম্মদ কামরুজ্জামান। মাদ্রাসাটি অর্ধশতাব্দীর বেশি সময় ধরে ফরিদপুর অঞ্চলে ইসলাম ও মুসলমানদের মুখপাত্র হিসেবে কাজ করে চলেছে।
বামনডাঙ্গা জমিদার বাড়ি
বামনডাঙ্গা জমিদার বাড়ি বাংলাদেশ এর গাইবান্ধা জেলার সুন্দরগঞ্জ উপজেলার বামনডাঙ্গা নামক এলাকায় অবস্থিত এক ঐতিহাসিক জমিদার বাড়ি।
অবকাঠামো
জমিদারদের বসবাসের জন্য একটি বাসভবন, অতিথিশালা, রাজদরবার, দুর্গামন্দির, মঠ ও গো-শালা তৈরি করা হয়েছিল।
বর্তমান অবস্থা
অযত্ন ও অবহেলার কারণে জমিদার বাড়ির সকল স্মৃতিচিহ্নই এখন প্রায় ধ্বংসের মুখে। জমিদার বাড়ির অনেক সম্পত্তি স্থানীয় প্রভাবশালী ব্যক্তিরা এখন ভোগ দখল করে নিয়েছে।
দিনাজপুর রাজবাড়ি
ইতিহাস
দিনাজপুর রাজবাড়ি ও রাজ্য রাজা দিনরাজ ঘোষ স্থাপন করেন। কিন্তু অনেকের মতামত পঞ্চদশ শতকের প্রথমার্ধে ইলিয়াস শাহীর শাসনামলে সুপরিচিত “রাজা গণেশ” এই বাড়ির স্থপতি। রাজা দিনরাজ ঘোষ গৌড়েশ্বর গণেশনারায়ণের (১৪১৪-১৪১৮ খ্রি:) অন্যতম রাজকর্মচারী। তিনি ছিলেন উত্তর রাঢ়ের কুলীন কায়স্থ । রাজা দিনরাজের নাম থেকেই রাজ্যের নাম হয় 'দিনরাজপুর', যা বারেন্দ্র বঙ্গীয় উপভাষায় পরিবর্তিত হয়ে হয় দিনাজপুর । গৌড় সংলগ্ন সনাতনী রাজ্য দিনাজপুর পাঠান, মুঘল ও নবাবদের বহু যুদ্ধে পরাস্ত করে চিরকাল এসেছে । সপ্তদশ শতাব্দীর শেষের দিকে শ্রীমন্ত দত্ত চৌধুরী দিনাজপুরের জমিদার হন। কিন্তু শ্রীমন্ত দত্ত চৌধুরীর ছেলের অকাল মৃত্যুর হওয়াতে, তার ভাগ্নে “সুখদেব ঘোষ” তার সম্পত্তির উত্তরাধিকার হন।
দিনাজপুরের যুদ্ধ (১৭২২ খ্রি:)
দিনাজপুরের মহারাজা প্রাণনাথ রায়'র শাসনকালে রাজ্যের ক্ষমতা প্রভূত বৃদ্ধি পায় । মুঘল সাম্রাজ্যের অন্তর্দ্বন্দ্ব'র সুযোগে তিনি তার প্রতিবেশী মুঘল অধিকৃত অঞ্চলের জমিদার ও তালুকদারদের বিরুদ্ধে শক্তি প্রয়োগ করে নিজের রাজ্যের পরিধি বাড়িয়ে নিয়েছিলেন ।  তাঁর চল্লিশ বছরের শাসনকালে দিনাজপুর রাজ্য বাংলার প্রশাসনিক ও রাজনৈতিক ইতিহাসে অত্যন্ত গুরুত্বপূর্ণ হয়ে উঠেছিল।
নবাব মুর্শিদকুলী খাঁর পর মুর্শিদাবাদের নবাব রূপে মসনদে বসেন শুজাউদ্দীন মুহম্মদ খাঁ । ১৭৩৩ খ্রিস্টাব্দে বিহার প্রদেশ বাংলা নবাবি'র সঙ্গে যুক্ত হয়েছিল। এই সময় শুজাউদ্দীন ঢাকায় এবং বিহার ও উড়িষ্যা শাসনের জন্য আরও দুইজন নায়েব নাজিম নিযুক্ত করেছিলেন। এদিকে ১৭২২ খ্রিস্টাব্দে দিনাজপুরের রাজা প্রাণনাথ মারা গেলে তাঁর উত্তরাধিকারী রাজা রামনাথ রায় রাজসিংহাসনে বসেন । ক্ষমতায় এসে রাজা রামনাথ পতিরাম, পত্নীতলা ও গঙ্গারামপুর অঞ্চল অধিকার করেন । এরপর তিনি গৌড়ের পথে মালদহের চাঁচল, খরবা ও গাজোল পরগনা অধিকার করতে থাকেন । সামগ্রিকভাবে তাঁর রাজ্যের আয়তন ও সামরিক ক্ষমতা প্রভূত বৃদ্ধি পায় ।
রাজা রামনাথের বিরাট ক্ষমতা ও ঐশ্বর্য দেখে নবাব সুজাউদ্দিন অত্যন্ত শঙ্কিত হয়ে পড়েন । তিনি রংপুরের নব নিযুক্ত মুঘল ফৌজদার সৈয়দ মহম্মদ খাঁ কে দিনাজপুর আক্রমণ ও দখলের আদেশ দেন । সৈয়দ মহম্মদ খাঁ'ও রামনাথ এর ক্ষমতার প্রতি ঈর্ষান্বিত ও ক্ষুব্ধ ছিল ।  কথিত যে, সৈয়দ মহম্মদ খাঁ এক বিশাল সেনাবাহিনী সঙ্গে নিয়ে দিনাজপুর শহরে নিকটবর্তী রাজবাড়ি আক্রমণ ও লুঠ করতে এগিয়ে আসেন। অমিত ক্ষমতাশালী রাজা রামনাথও এক বিশাল সেনাবাহিনী নিয়ে  এগিয়ে চললেন সৈয়দ মহম্মদ খাঁ ও তার নবাবি সৈন্যবাহিনীর সাথে যুদ্ধ করতে। দুপক্ষের মধ্যে তুমুল যুদ্ধ শুরু হয় । দিনাজপুর সৈন্যবাহিনী'র পরাক্রমে নবাবী সেনা কার্যত ধূলিসাৎ হয়ে যায় । সৈয়দ মহম্মদ খাঁ পরাজিত হয়ে শেষ পর্যন্ত রাজা রামনাথের হাতে বন্দী হলেন।
অবশেষে মুর্শিদাবাদের নবাব সুজাউদ্দিন খান, রাজা রামনাথ রায়'র সাথে সন্ধি করেন এবং নবাবের অনুরোধে পরে পরাজিত সৈয়দ মহম্মদ খাঁকে রামনাথ মুক্তি দিয়েছিলেন।
গঠনশৈলী
আসলে বর্তমানে দিনাজপুর রাজবাড়ি বলতে এর অবশিষ্টাংশকে বুঝায়। এর বেশিরভাগ অংশ ধ্বংস হয়ে গেছে। শুধু গুটিকয়েক স্থাপনা এখন বিদ্যমান। রাজবাড়ির প্রবেশ পথে পশ্চিমমুখী একটি মিনার আকৃতির বিশাল তৌরণ আছে। রাজবাড়ির সীমানার মধ্যে তৌরণের কিছু দূরে বামদিকে একটি উজ্জ্বল রঙ করা কৃষ্ণ মন্দির এবং ডানদিকে রাজবাড়ির বহিঃমহলের কিছু ধ্বংসাবশেষ আছে। রাজবাড়ির সীমানার ভেতরে আরকটি তৌরণ আছে, যার মাধ্যমে রাজবাড়ির প্রধান বর্গাকার অংশে প্রবেশ করা হয়। রাজবাড়ির প্রধান অংশের পূর্বদিকে আরেকটি সমতল ছাদবিশিষ্ট মন্দির আছে। যার মধ্যে অনেক হিন্দু দেবতার প্রতিমা বিদ্যমান।
রাজবাড়ি প্রধানত তিনটি মহল বা ব্লকের সমন্বয়ে গঠিত, যথাক্রমেঃ আয়না মহল, রাণি মহল ও ঠাকুরবাটি মহল। এর পাশাপাশি আরো কিছু অপ্রধান কিছু স্থাপনা আছে। যা জমিদার পরিবারের বিভিন্ন রাজা ও উত্তরাধিকার কর্তৃক বিভিন্ন সময়ে প্রতিষ্ঠিত। এই রাজবাড়ির সীমানায় আরো কিছু মন্দির, বিশ্রামাগার, দাতব্য চিকিৎসালয়, পানির ট্যাঙ্ক ও আমলাদের বাসস্থান স্থাপিত হয়। দিনাজপুর রাজবাড়ির ভূমির মোট আয়তন ১৬.৪১ একর যার মধ্যে পূর্ব ও পশ্চিম দিকে ২ বৃহৎ পানির চৌবাচ্চা/ট্যাঙ্ক, মঠ, বাগান, কাঁচারী ঘর, টেনিস কোর্ট ও কুমারের বাড়ি অন্তর্ভুক্ত। এছাড়া রাজবাড়ির মুল অংশে দুইটি পুকুর রয়েছে, যার একটি রানিপুকুর নামে পরিচিত। এবং রাজবাড়ির পিছনে আরো দুইটি বিশালাকৃতির পুকুর (পদ্মপুকুর ও সুখসাগর) রয়েছে। রাজবাড়ির 'হিরাবাগান'নামে একটি মাঠ রয়েছে। বর্তমানে রাজবাড়িটিকে দুইটি অংশে ভাগ করা হয়েছে। সামনের অংশ অর্থাৎ মন্দির অংশে প্রতিবছর ধর্মীয় ভাবভঙ্গীমায় কান্তজিওঁ ও দুর্গাপুজা করা হয়। এই অংশটি 'রাজদেবত্তর এস্টেট' নামে মন্দির কমিটির দ্বারা সংরক্ষণ করা হয়েছে। অপর অংশটি অর্থ্যাৎ আয়নামহল ও রানিমহল ধ্বংসপ্রায় অবস্থায় রয়েছে যেখানে প্রাচীন স্থাপত্যশৈলী ও কারুকার্য এখনও দেখা যায়। লোহার তৈরী কলাম ও বীম গুলো চুরি হয়ে গিয়েছে। পুরো জায়গাটি বৃহদাকার আম,জাম,লিচু,কাঠাল ও অন্যান্য জংলী গাছ দ্বারা আবৃত। পাশেই বাংলাদেশ সরকার পরিচালিত সরকারি এতিমখানা 'শিশুপরিবার' রয়েছে। ইতঃপূর্বে মহান জাতীয় সংসদের মাননীয় হুইপ জনাব ইকবালুর রহিমের পৃষ্ঠপোষকতায় শিশুপরিবারের জন্য একটি অত্যাধুনিক ও দৃষ্টিনন্দন চারতলা ইমারত ও একটি বৃদ্ধাশ্রম নির্মান করা হয়েছে। রানিপুকুরের পাশে একটি পুরোনো দ্বিতল বিল্ডিং শিশুপরিবারের শিক্ষক-কর্মচারীদের কোয়ার্টার হিসেবে ব্যবহৃত হয়।
এই বিশাল রাজবাড়িটি একটি আকর্ষণীয় ঐতিহাসিক ঐতিহ্য। যা প্রত্নতাত্ত্বিক গবেষণা ও টুরিজম স্পট হতে পারে। কিন্তু এটি বাংলাদেশ সরকারের প্রত্নতত্ত্ব বিভাগ কর্তৃক কর্তৃক স্বীকৃত নয়। তাই এই বিশাল স্থাপনাটি অযত্নে অবহেলায় ধ্বংস হয়ে যাচ্ছে। জনগণ সাধারণত এই স্থানে আবর্জনা ফেলায় এর বিদ্যামান অংশও ধ্বংসপ্রায়। অবিলম্বে স্থাপনাটি সংরক্ষণ না করা হলে এটি কালের গর্ভে বিলিন হয়ে যাবে।
প্রথম মহম্মদ শের খান
প্রথম মহম্মদ শের খান (মৃত্যু: ১৮২৫) রাধনপুর রাজ্যে বাবি রাজবংশের পঞ্চম নবাব ছিলেন।
সংক্ষিপ্ত জীবনী
প্রথম মহম্মদ শের খান রাধনপুরের চতুর্থ নবাব মহম্মদ গাজীউদ্দীন খানের জ্যেষ্ঠ পুত্র ছিলেন। ১৮১১ খ্রিষ্টাব্দের ৭শে মার্চ পিতাকে সিংহাসনচ্যুত করে তিনি নওয়াব উপাধি ধারণ করেন। ১৮১৩ খ্রিষ্টাব্দের ১১ই মে ভ্রাতা মহম্মদ কামালউদ্দীন খান মৃত্যুবরণ করলে তিনি মুনিপুর ও সামি অঞ্চলের শাসনভার লাভ করেন। এই বছর ১৬ই ডিসেম্বর ব্রিটিশদের সঙ্গে সন্ধিচুক্তি করে তার রাজ্যকে ব্রিটিশ রক্ষাধীন রাজ্যে পরিণত করেন। তিনি দুইবার বিবাহ করেন। তার একমাত্র পুত্রের নাম ছিল মহম্মদ জোরাওয়ার শের খান।
ঢাকা পপ কালচার এক্সপো
ঢাকা পপ কালচার এক্সপো হলো বাংলাদেশের রাজধানী ঢাকায় অনুষ্ঠিত কমিক বই, চলচ্চিত্র, টিভি, অ্যানিমে এবং ভিডিও গেম অনুরাগীদের জন্য অনুষ্ঠিত একটি সম্মেলন। প্রথম অনুষ্ঠানটি ২০১৩ সালের ৩০-৩১ আগস্ট শুক্রবার এবং শনিবার ঢাকার বারিধারা ডিওএইচএস কনভেনশন সেন্টারে অনুষ্ঠিত হয়; এতে ২,০০০ জন অংশগ্রহণকারী উপস্থিত ছিলেন। ২০১৪ সালের এক্সপোটি ২৪-২৫ জুন ঢাকার জাতীয় শ্যুটিং ফেডারেশন হলে অনুষ্ঠিত হয়। তৃতীয় সংস্করণটি ২০১৫ সালের ৩১ জুলাই ও ১ আগস্ট অনুষ্ঠিত হয়। পরের এক্সপো যথাক্রমে ২০১৬ সালের জুলাইতে, এবং ২০১৭ সালের জুনে অনুষ্ঠিত হয়।
পটভূমি
কমিক-কন এবং পপ এক্সপোগুলি মার্কিন যুক্তরাষ্ট্র, যুক্তরাজ্য, অস্ট্রেলিয়া এবং জাপানে জনপ্রিয়।
২০১২ সালে ঢাকা কমিকন প্রথম অনুষ্ঠিত হয়। এর ধারাবাহিকতায় পরের বছর ঢাকা পপ কালচার এক্সপো, এবং তার পরের বছর আনম্যাড-জেসিসি কমিক কন আয়োজন করা করা।
ল্চাং-স্ক্যা হো-থোগ-থু
ল্চাং-স্ক্যা হো-থোগ-থু তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।
বুদ্ধরামা মন্দির
বুদ্ধরামা মন্দির, একটি বৌদ্ধ মন্দির, সুইডেনের এসেল পৌরসভার ফ্রেড্রিকার কাছে নির্মাণাধীন।  এটি ইউরোপের বৃহত্তম বৌদ্ধ মন্দির হওয়ার কথা রয়েছে। মূলত থাইল্যান্ড সরকার কর্তৃক অর্থায়িত করার উদ্দেশ্যে। এটি একটি থাই ধাঁচের মন্দির যা থাইল্যান্ডের সন্ন্যাসীরা মন্দির সংলগ্ন একটি বিহারে বাস করবে। মন্দিরটি স্ক্যান্ডিনেভিয়ার বিশিষ্ট থাই সম্প্রদায়ের পাশাপাশি উত্তর ইউরোপের অন্যান্য বৌদ্ধদের আধ্যাত্মিক চাহিদা পূরণ করবে।
ফাতেহ সুলতান মুহাম্মদ
ফাতেহ সুলতান মুহাম্মদ অটোমান দৃষ্টিকোণ থেকে বর্ণিত কনস্টান্টিনোপল অব অটোমান সুলতান দ্বিতীয় মুহাম্মদ সম্পর্কে একটি নির্বাচিত-দৈর্ঘ্যের অ্যানিমেটেড চলচ্চিত্র।
মূল চলচ্চিত্রটি তুর্কি ভাষায়। আমেরিকান মুসলমানদের কাছে ভার্জিনিয়ার বিপণন চলচ্চিত্রের হার্ডন ভিত্তিক একটি ছোট্ট সংস্থা দ্বারা এর একটি ইংরেজি অনুবাদ তৈরি হয়েছিল। এই চলচ্চিত্রটি কনস্টান্টিনোপলকছ (ইস্তাম্বুল) জয় করার জন্য তুর্কি জনগণ যে লড়াইগুলির মুখোমুখি হয়েছিল সে সম্পর্কে আলোচনা করেছে।
নিউ প্রোফাইল (আন্দোলন)
নিউ প্রোফাইল  ইসরাইলী সমাজে রূপান্তরিত একটি নাগরিক আন্দোলন। ( " –  শব্দটি সম্প্রতি ইসরাইলী সমাজে  উদ্ভাবিত বামপন্থী দলের  "সামরিকায়ন" বিরোধী হিসেবে হাইলাইট করে”।) এটি একটি স্বেচ্ছাসেবী সংগঠন যা সামরিক বাহিনীতে যোগদানের ক্ষেত্রে বাধ্যতামূলক আইনের বিরুদ্ধে কাজ করে। আর ইসরাইল প্রতিরক্ষা বাহিনীতে যারা যোগদান করতে অস্বীকার করে তাদের সমর্থন করে। নিউ প্রোফাইল একটি নারীবাদী সংগঠন, এর বেশিরভাগ কর্মী নারী, পুরুষও আছে। এটি ১৯৯৮ সালে প্রতিষ্ঠিত হয়। প্রতিষ্ঠাতাদের মধ্যে অন্যতম হলেন রিলা মাজালি । এ সংস্থা ধারণা করে, আমাদের রাজ্যে সৈন্যদের  থাকার দরকার নেই। আজ ইসরাইল নির্ধারিত শান্তির রাজনীতি করতে সক্ষম। তাই ইসরাইল সামরিকীকৃত সমাজ হতে হবে না। আমাদের নিজেদের, আমাদের সন্তানদের, আমাদের অংশীদারদের অবিরাম সৈন্য হিসাবে একত্রিত হওয়ার দরকার নেই, যোদ্ধাদের মতো জীবনযাপনের প্রয়োজন নেই। এ সংগঠনটি আরও বলে, ২০১০ সালের জানুয়ারিতে জাতিসংঘের সরকারী সংস্থা প্রথমবারের মতো নির্ধারণ করে যে ইসরাইলী সরকার পরিচালিত সামরিকীকরণ স্কুল ব্যবস্থার শিশু অধিকারের আন্তর্জাতিক কনভেনশন প্রটোকল বাস্তবায়নের লঙ্ঘন করছে। অথচ তারা সশস্ত্র সংঘাতে শিশুদের সম্পৃক্ততায় শিশু অধিকার সংক্রান্ত জাতিসংঘের কনভেনশন (ওপ্যাক) এ স্বাক্ষরকারী দেশ। সামাজিক পরিবর্তনের জন্য কাজ করা বেশিরভাগ আন্দোলনের মতো, নিউ প্রোফাইল তার চলমান খরচ কভার করার জন্য অনুদানের উপর নির্ভর করে। যুক্তরাষ্ট্ থেকে রিফিউজার সলিডারিটি নেটওয়ার্কের মাধ্যমে অর্থ আসে। কানাডা থেকে লা গ্যালারি ফোকাসের মাধ্যমে অনেক অর্থ আসে। এছাড়াও ইসরাইলের অভ্যান্তরিন ভাবে অর্থ আসে।
উদ্দেশ্য
ইসরায়েলি সমাজে সামরিকতা কমানো।
পশ্চিম তীর এবং গাজা উপত্যকায় ইসরাইলি দখলদারিত্বের প্রতিরোধ।
প্রোফাইল ২১ এর কলঙ্ক হ্রাস করা।
ইসরাইলি সামরিক বাহিনীতে বাধ্যতামূলক তালিকাভুক্তির আইন বাতিল করা।
রফুসেনিক বা অন্যান্য কারণে সেনাবাহিনীতে তালিকাভুক্ত না হওয়া ব্যক্তিদের সাহায্য করা।
সেনাবাহিনীতে ভর্তি হওয়া বা অধিকৃত অঞ্চলে চাকরি করতে অস্বীকার করার কারণে সেনাবাহিনীর কারাগারে থাকা রিফিউসনিকদের সমর্থন করা।
লেসবিয়ান মহিলাদের নিয়োগ।
আইনি প্রক্রিয়া এবং ফৌজদারি তদন্ত
২০০৮ সালের সেপ্টেম্বরে, ইসরায়েলের অ্যাটর্নি জেনারেল মেনাচেম মাজুজ পুলিশকে "খসড়া ডোজিংয়ের জন্য উসকানি দেওয়ার" এবং মানুষকে প্রতারণা করার অভিযোগে নিউ প্রোফাইলের বিরুদ্ধে একটি ফৌজদারি তদন্ত খোলার নির্দেশ দেন। ২৬ এপ্রিল, ২০০৯ সালে নিউ প্রোফাইল অ্যাক্টিভিস্টকে আটক করা হয় এবং সংগঠনের কম্পিউটার বাজেয়াপ্ত করা হয়।
কার্যক্রমের ফলাফল
ওমর সাদসহ সকল ব্যক্তির কারাদণ্ডের অবসান ঘটায় যারা শুধুমাত্র সামরিক চাকরিতে আপত্তিকর কাজের জন্য আটক ছিল।
দহন (২০১৮-এর চলচ্চিত্র)
দহন ২০১৮ সালের মুক্তিপ্রাপ্ত বাংলাদেশী সামাজিক ও রাজনৈতিক প্রেক্ষাপট নিয়ে নির্মিত চলচ্চিত্র। চলচ্চিত্রটি পরিচালনা করেছেন রায়হান রাফি এবং জাজ মাল্টিমিডিয়ার ব্যানারে ছবিটি প্রযোজনা করেছেন আব্দুল আজিজ। এটি রায়হান রাফি পরিচালিত দ্বিতীয় চলচ্চিত্র। এর আগে তার পরিচালনায় পোড়ামন ২ চলচ্চিত্রটি মুক্তি পায়। দহন চলচ্চিত্রে অভিনয় করেছেন সিয়াম আহমেদ, পূজা চেরি, জাকিয়া বারী মম এবং ফজলুর রহমান বাবু। ছবিটি ২০১৮ সালের ৩০শে নভেম্বর বাংলাদেশে মুক্তি পায়।
কাহিনিসংক্ষেপ
রাষ্ট্রক্ষমতায় যাওয়ার জন্য রাজনীতিবিদেরা কত কিছুই না করে থাকেন। তাঁদের ইশারায় রাজপথে আতঙ্ক ছড়াতে কাজ করে ভাড়াটে সন্ত্রাসীরা। দেওয়া হয় গাড়িতে, বাসে, ট্রাকে, ট্রেনে আগুন। এই কাজে ঢাল হিসেবে ব্যবহার করা হয় পথশিশু, টোকাই থেকে শুরু করে নেশাগ্রস্ত তরুণদের। তুলা মিয়া একজন নেশাগ্রস্ত যুবক এবং আশা গার্মেন্টস কর্মী। তাদের মাঝে গড়ে ওঠে ভালোবাসার সম্পর্ক। কিন্তু ভয়াল রাজনীতির থাবা একদিন তাদেরকেই ধ্বংস করে দেয়। তারই শিকার হয় কারও ভাই, বোন, মা কিংবা বাবা। এমনই গল্প নিয়ে তৈরি হয়েছে চলচ্চিত্র দহন।
শ্রেষ্ঠাংশে
• জাকিয়া বারী মম - মায়া, সাংবাদিক
• সিয়াম আহমেদ - তুলা মিয়া
• পূজা চেরি - আশা
• ফজলুর রহমান বাবু - কবির
• মনিরা মিঠু - আমিনা বেগম
• শিমুল খান - ইজাজ, পুলিশ ইনস্পেক্টর
• শহিদুল ইসলাম সাচ্চু - চেয়ারম্যান
• রাইসা - লক্ষ্মী
• ববি - লক্ষ্মীর দাদু
• জামিল হোসেন - পুলিশের ইনফরমার
• আনোয়ার হোসেন -
• তারিক আনাম খান - স্বরাষ্ট্রমন্ত্রী (অতিথি চরিত্রে)
• রাইসুল ইসলাম আসাদ - ইমাম (অতিথি চরিত্রে)
নির্মাণ
২০১৮ সালের ৩০শে এপ্রিল এক জমকালো অনুষ্ঠানের মধ্য দিয়ে ছবিটির মহরতের মধ্য দিয়ে শুরু হয় ছবিটির আনুষ্ঠানিক যাত্রা।
সঙ্গীত
দহন ছবির সুর ও সঙ্গীত পরিচালনা করেছেন ইমন সাহা, আহমেদ হুমায়ুন ও আকাশ সেন। গীত রচনা করেছেন শাহ আলম সরকার, গাজী মাজহারুল আনোয়ার, বুশরা শাহরিয়ার, প্রিয় চট্টোপাধ্যায়। গানে কণ্ঠ দিয়েছেন দিলশাদ নাহার কনা, ইমরান মাহমুদুল, আহমেদ হুমায়ুন, বুশরা শাহরিয়ার ও আকাশ সেন।
মুক্তি
দহন ছবিটি ২০১৮ সালের ৩০শে নভেম্বর বাংলাদেশে ৪৭টি প্রেক্ষাগৃহে মুক্তি পায়।
মাইক্রোসফট এজ
মাইক্রোসফট এজ হচ্ছে মাইক্রোসফট এর উন্নয়নকৃত একটি ওয়েব ব্রাউজার। এটি সর্বপ্রথম ২০১৫ সালে উইনডোজ ১০ ও এক্সবক্স ওয়ান এর জন্য মুক্তি পায়। এরপর ২০১৭ সালে অ্যান্ড্রয়েড ও আইওএস অপারেটিং সিস্টেমের জন্য মুক্তি পায়। এটি ম্যাক অপারেটিং সিস্টেমের জন্য মুক্তি পায় ২০১৯ সালে।
এজের সাথে কর্টানা ইন্টিগ্রেশন করা হয়েছে এবং মাইক্রোসফট স্টোরের এক্সটেনশন হোস্ট করা হয়েছে। ইন্টারনেট এক্সপ্লোরার থেকে ভিন্নতা হচ্ছে এজ পূর্বের অ্যাক্টিভএক্স এবং বিএইচও প্রযুক্তি সমর্থন করে না।
মূলত, ব্লিঙ্ক এবং ভি ৮ ইঞ্জিন ব্যবহার করে ২০১২ সালে মাইক্রোসফটের নিজস্ব এজএইচটিএমএল এবং চক্র ইঞ্জিন দিয়ে নির্মিত এজকে একটি ক্রোমিয়াম ভিত্তিক ব্রাউজার হিসাবে পুনর্নির্মাণ করা হয়েছিল। এই পরিবর্তনের অংশ হিসাবে, মাইক্রোসফট উইন্ডোজ ১০ ছাড়াও ক্রোমিয়াম-ভিত্তিক এজগুলোর পূর্বের বিল্ডগুলো উইন্ডোজ ১৯, ৮, ৮.১ এবং ম্যাকওএসে উপলব্ধ করেছে। মাইক্রোসফট প্রথম ক্রোমিয়াম-ভিত্তিক এজ সংস্করণ প্রকাশ করেছে ১৫ জানুয়ারী, ২০২০ -এ।
স্ট্যাটকাউন্টারের মতে, আগস্ট ২০১৯ এজের (কম্পিউটার) ইন্টারনেট এক্সপ্লোরার (আইই) এর বাজার শেয়ারকে ছাড়িয়ে গেছে, চতুর্থ স্থানে রয়েছে এজ এবং পঞ্চম স্থানে আইই। আইই এর শেয়ার হ্রাস পাওয়ার সময়, এজ এর কোনও একক সংস্করণ ইন্টারনেট এক্সপ্লোরার ১১ এর চেয়ে বেশি জনপ্রিয়তা অর্জন করেনি। এই ট্রেন্ড অনুসারে, এজের বাজারের শেয়ার আইই থেকে কম রয়েছে। যাইহোক, এজ এবং আইই এর মার্কেট শেয়ারের সংমিশ্রণে মাইক্রোসফটের ব্রাউজারযুক্ত পিসি ব্রাউজারের মার্কেট শেয়ারে তৃতীয়, ক্রোম প্রথম এবং ফায়ারফক্স দ্বিতীয় অবস্থানে রয়েছে। এজ এর মোবাইল সংস্করণগুলি অ্যান্ড্রয়েড এবং আইওএসের জন্য বিদ্যমান, তবে তারা বাজারে তেমন প্রতিযোগিতা করেতে পারে নি। মাইক্রোসফ্ট কনসোলগুলিতে, এজ আইই কে প্রভাবশালী ব্রাউজার হিসাবে প্রতিস্থাপন করেছে।
বানৌজা আলী হায়দার (২০১৪)
বাংলাদেশ নৌবাহিনী জাহাজ (সংক্ষেপে- বানৌজা) আলী হায়দার বাংলাদেশ নৌবাহিনীর একটি রূপান্তরিত টাইপ ০৫৩এইচ২ ফ্রিগেট যা ২০১৪ সালে বাংলাদেশ নৌবাহিনীতে যুক্ত হয়। ইসলামের ৪র্থ খলিফায়ে রাশেদিন হযরত আলী হায়দার (রাঃ) এর সম্মানার্থে এটির নামকরণ করা হয়।
ইতিহাস
টাইপ ০৫৩এইচ২ এই ফ্রিগেটটি ৯ আগস্ট, ১৯৮৬ সালে হুডং শিপইয়ার্ডে নির্মিত হয়। যা ১৯৮৭ সালের ২৯ ডিসেম্বর তারিখে চীনের পিপলস লিবারেশন আর্মি নেভি'র পূর্ব সাগর নৌবহরে উহু নামে যুক্ত হয়। পরবর্তীতে ২০১৩ সালে হুয়াংশি নামে আরেকটি ফ্রিগেট সহ এই ফ্রিগেটটিকে বিমুক্ত করে এবং সংস্কার করতে জিয়াঙ্গান পোতাঙ্গনে পাঠায়। প্রয়োজনীয় সংস্কার কাজ শেষে উক্ত জাহাজ দুটি বাংলাদেশ নৌবাহিনীর নিকট বিক্রয় করা হয়। বাংলাদেশে পৌঁছানোর পর উহু জাহাজটির নাম পরিবর্তন করে বানৌজা আলী হায়দার নামে ১ মার্চ, ২০১৪ সালে আনুষ্ঠানিকভাবে যুক্ত হয়।
১২ মে, ২০১৪ সালে বানৌজা আলী হায়দার জাতিসংঘ শান্তিরক্ষা মিশনের আওতায় লেবাননে জাতিসংঘের অন্তর্বর্তী বাহিনীর অধীনস্থ মেরিটাইম টাস্ক ফোর্সে যোগদানের উদ্দেশ্যে দেশত্যাগ করে। পরবর্তীতে ১৪ জুন, ২০১৪ সালে পূর্বে অবস্থানরত বানৌজা ওসমান ও বানৌজা মধুমতি যুদ্ধজাহাজ দ্বয়ের নিকট হতে মিশনের দ্বায়িত্ব বুঝে নেয়। দীর্ঘ ৪ বছর লেবাননে ভূমধ্যসাগরে শান্তিরক্ষা মিশনের দায়িত্ব পালন করার পর জাহাজটি দেশে ফেরার পথে ৭-৯ ফেব্রুয়ারি, ২০১৮ পর্যন্ত শ্রীলঙ্কার কলম্বো বন্দর পরিদর্শন করে।
বানৌজা আলী হায়দার ১০ থেকে ১২ অক্টোবর, ২০১৯ পর্যন্ত বাংলাদেশ-ভারত দ্বিপাক্ষিক সামুদ্রিক মহড়া (কর্প্যাট-২০১৯) এর অংশ হিসেবে ভারতীয় নৌবাহিনীর সাথে বঙ্গোপসাগরে সমন্বিত টহল কার্যক্রমে অংশগ্রহণ করে। মহড়ার অংশ হিসাবে জাহাজটি ১২ অক্টোবর ২০১৯ তারিখে ভারতের বিশাখাপত্তনম বন্দরে পৌঁছায়। পরবর্তীতে জাহাজটি ১৮ অক্টোবর, ২০১৯ তারিখে দেশে প্রত্যাবর্তন করে।
বৈশিষ্ট্য ও যান্ত্রিক কাঠামো
বানৌজা আলী হায়দার জাহাজটির দৈর্ঘ্য, প্রস্থ এবং গভীরতা । জাহাজটিতে রয়েছে ২টি টাইপ ১২ই ৩৯০ ভোল্ট ডিজেল ইঞ্জিন; ৭,৮৮৫ অশ্বশক্তি (৮৮০ কিলোওয়াট)। যার ফলে জাহাজটি সর্বোচ্চ  গতিতে চলতে সক্ষম। এছাড়াও জাহাজটিতে অত্যাধুনিক সারভাইলেন্স রাডার, অগ্নি নিয়ন্ত্রণ ব্যবস্থা, গোলানিক্ষেপ নিয়ন্ত্রণ ব্যবস্থা, সাবমেরিন বিধ্বংসী রকেট, রাডার জ্যামিং ব্যবস্থা রয়েছে।
রণসজ্জা
ফ্রিগেটটি আধুনিক প্রযুক্তি সম্পন্ন কামান, ভূমি থেকে আকাশে এবং ভূমি থেকে ভূমিতে উৎক্ষেপণযোগ্য ক্ষেপণাস্ত্র সহ নানাবিধ অস্ত্র ও সামরিক প্রযুক্তিতে সজ্জিত। ফ্রিগেটটির রণসজ্জায় নিম্নোক্ত সমরাস্ত্র রয়েছে:
সনাতনী
সনাতানী (सनातनी, ) শব্দটি হিন্দু কর্তব্যকে বর্ণনা করতে ব্যবহৃত হয় যা বেদ, উপনিষদ এবং অন্যান্য হিন্দু ধর্মগ্রন্থ যেমন রামায়ণ ও ভগবদ্গীতা থেকে শিক্ষাকে অন্তর্ভুক্ত করে। সাধারণ কর্তব্যের মধ্যে রয়েছে সততা, জীবকে আঘাত করা থেকে বিরত থাকা, পবিত্রতা, সদিচ্ছা, করুণা, ধৈর্য, ​​সহনশীলতা, আত্মসংযম, উদারতা ও তপস্যা।
সনাতনী শব্দটি সনাতন ধর্ম থেকে উদ্ভূত হয়েছে, যার উৎস মানব ইতিহাসের বাইরে, যেমনটি হিন্দু গ্রন্থে প্রকাশিত হয়েছে।
সম্প্রদায় হিসাবে
যেহেতু অনেক সংস্কারবাদী গোষ্ঠীর কাছে সমাজ শব্দটি ছিল বা সন্ত দ্বারা পরিচালিত হয়েছিল, তাই সনাতনীদেরকে প্রায়শই সমাজবাদী ও সন্তপন্থীদের (যারা তাদের সাধু/সন্তের দেখানো পন্থ/পথে চলে) বিপরীতে ধরা হয়। দক্ষিণ ভারতের বিপরীতে, যেখানে শৈবধর্ম, শাক্তধর্ম ও বৈষ্ণবধর্মের মতো ধর্মীয় ঐতিহ্যগুলি প্রধান হিন্দু সম্প্রদায় গঠন করে, উত্তর ভারতের অনেক অঞ্চলে "এগুলি কার্যকরভাবে সনাতানী পরিচয়ের অধীনে অন্তর্ভুক্ত ছিল" এবং  সমাজ ও সন্তপন্থরা অন্যান্য স্বতন্ত্র হিন্দু সম্প্রদায়ে পরিণত হয়েছে।
চুহেন্‌ফা
চাওফা চ্যু-হেন-ফা  ১৪৮৮ সাল থেকে ১৪৯৩ সাল পর্যন্ত আহোম রাজ্য শাসন করা স্বর্গদেউ। তার রাজত্বকালে আহোম রাজ্যের পরিসীমা বেড়েছিল এবং সেইজন্য নাগা এবং কাছাড়ি রাজ্যর সাথে সংঘাত হয়েছিল। নাগাদের বিরুদ্ধে তার সামরিক অভিযান সফল হলেও কাছাড়িদের সাথে তার পরাজয় হয়েছিল। টাইরুংয়ান ফৈদর একজন আহোমের হাতে তার মৃত্যু হয়।
সনাতনী
সম্প্রদায় হিসাবে
আর্য সমাজের মতো সংস্কারবাদী সম্প্রদায়গুলি প্রায়শই তাদের পদ্ধতিতে মৌলবাদী। আর্য সমাজ বেদকে অভ্রান্ত ধর্মগ্রন্থ হিসেবে গণ্য করে এবং সনাতন হিন্দুধর্মের অ-বৈদিক উদ্ভাবন হিসেবে যাকে তা প্রত্যাখ্যান করে। এই অ-বৈদিক সংযোজনগুলির মধ্যে রয়েছে উত্তরাধিকারসূত্রে প্রাপ্ত বর্ণ, শ্রদ্ধেয় গোষ্ঠী হিসাবে ব্রাহ্মণদের অবস্থান, মূর্তিপূজা, এবং সনাতনী হিন্দু ধর্মসভায় হাজার হাজার দেবতার সংযোজন।
চুহেন্‌ফা
সিংহারোহণ
চুহেনফা আহোম রাজা চুচেনফার পুত্র। ৪৯ বছর শাসন করে চুচেনফার মৃত্যু হওয়াতে ১৪৮৮ সালে চুচেনফা শিঙরি ঘরে ওঠেন।
সনাতনী
সম্প্রদায় হিসাবে
এই পার্থক্যগুলি প্রায়ই সামাজিক অনুশীলনে স্পষ্ট হয়। আর্য সমাজী বিবাহ, উদাহরণস্বরূপ, বৈদিক অনুশীলনের উপর ভিত্তি করে এবং যে কোন বর্ণ-ঐতিহ্যের যোগ্য ব্যক্তির সাথে বিবাহ পরিচালনা করার প্রবণতা সহজ ও সংক্ষিপ্ত হতে থাকে, যেখানে সনাতনী বিবাহগুলি দীর্ঘ হয়, আরও জটিল আচার-অনুষ্ঠান সহ এবং সর্বদা কার্যকারী ব্রাহ্মণ পুরোহিত জড়িত।
চুহেন্‌ফা
নাগাদের সাথে সংঘাত
চুহেনফার বাবা চুচেনফার সময়ে পরাস্ত হওয়া টাংসু নগারা পুনরায় আহোম রাজার বিরুদ্ধে যুদ্ধে নামে। তারা ব্রহ্মপুত্র উপত্যকার গ্রামগুলি আক্রমণ করে সাধারণ মানুষকে বন্দী করে নিয়ে গিয়েছিল। এর প্রতিকারের জন্য চুহেনফা তাওকাংবাংরেক বুরগোহাঁইর অধীনে একদল সৈন্য পাঠিয়ে দেন। টাংসু নাগা তাঁদের পরাস্ত করে বরগোহাঁইর মাথা কেটে নিয়ে যায়। চুহেনফা ততালিকে একদল নতুন সৈন্য তৈর করে নংরাং বরগোহাঁইকে নাগার বিরুদ্ধে পাঠান। তুমুল যুদ্ধের পরে বরগোহাঁ নাগাদের পরাস্ত করেন এবং তারা আহোমদের অধীন হতে মেনে হয়। বরগোহাঁবিজয়ের চিহ্ন হিসাবে কয়েকজন নাগাকে বন্দী করে এনে চুহেনফার অনুমতিক্রমে তাঁদের আহোম রাজ্যের বিভিন্ন স্থানে থাকতে দেন।
সনাতনী
অন্যান্য সম্প্রদায়ের সাথে প্রতিযোগিতা
সনাতনী ও সংস্কারবাদীরা (যেমন আর্য সমাজ, রাধা সোমি ও রামকৃষ্ণ মিশন) এক শতাব্দীরও বেশি সময় ধরে অনুসারীদের জন্য প্রতিদ্বন্দ্বিতা করেছে, কখনও কখনও হিন্দু সমাজে গভীর বিভেদ সৃষ্টি করেছে, যেমনটি দক্ষিণ আফ্রিকান হিন্দুদের ক্ষেত্রে ছিল আর্য সমাজ ও সনাতনীদের মধ্যে বিভক্তি। যদিও সংস্কারবাদী দলগুলি প্রাথমিকভাবে আরও ভালভাবে সংগঠিত হয়েছিল, ১৮৬০ সালের মধ্যে, সনাতনী গোষ্ঠীগুলিতেও অভ্যন্তরীণ পাল্টা-সংস্কারের একটি প্রক্রিয়া চলছিল, এবং সনাতন ধর্মের মতো আধুনিক লাইনে গোঁড়া বিশ্বাসের প্রচারের জন্য সমাজের আবির্ভাব ঘটে ১৮৭৩ সালে রক্ষিণী সভা। কিছু ধর্মীয় ভাষ্যকার হিন্দুধর্মের মধ্যে সনাতানি-সামাজি দ্বিধাবিভক্তিকে খ্রিস্টান ধর্মের ক্যাথলিক-প্রোটেস্ট্যান্ট বিভাগের সাথে তুলনা করেছেন।
চুহেন্‌ফা
কাছাড়ির সাথে যুদ্ধ
চুহেনফা ব্রহ্মপুত্রর নিম্নে রাজ্য বিস্তার করতে চেয়েছিলেন। সেই সময় উজনি আসামের বড় অংশ অধিকার করে থাকা কাছাড়িরা তাঁদের অঞ্চল অধিকারে বাধা দেয়। চুহেনফা বল প্রয়োগ করার সিদ্ধান্ত নিয়ে আহোম প্রধান চেলাওচেং নেওগকে কাছাড়ি অঞ্চলের মধ্যে টংসুতে একটি দুর্গ তৈরিতে নির্দেশ দেন। কাছাড়িদের থেকে কোনো বাধা না পাওয়ায় এই কাজ সমাধা হয়। এখানে উৎসাহ পেয়ে তিনি খুংলুং বুঢ়াগোহাঁইর অধীনে একদল সৈন্য কাছাড়ি রাজ্যের আরো মধ্যে পাঠান। কাছাড়িরা এই সৈন্যদলকে পরাস্ত করে। আহোম সেনাপতি জিয়েউমুং নেওগ এবং ১৫০ জন সৈন্য যুদ্ধে পড়ে। কাছাড়িরা আহোমদের দিখৌ নদীর পার পর্যন্ত তাড়িয়ে নিয়ে যায়। খুংলুং বুঢ়াগোহাঁ দিখৌ নদী সাঁতরে পার হয়ে প্রাণ রক্ষা করেন। মন্ত্রীদের সাথে আলোচনা করে চুহেনফা কাছাড়ি রাজার সাথে মিত্রতার জন্য রাজি হন। তিনি কাছাড়ি রাজা ও একজন রাজকুমারীর সাথে যৌতুক হিসাবে দুটি হাতি এবং বারজন দাসী পাঠান। কোনো কোনো সূত্রের মতে যুদ্ধের ফলাফল অনির্দিষ্ট ছিল এবং শান্তি স্থাপনের পরে কাছাড়িরা আহোমদের কিছু অঞ্চল ছেড়ে দিয়েছিলেন।
হত্যা
তাইরুংবন ফৈদের লন্তরুবন নামের একজন লোক রাজার ভাণ্ডার থেকে শস্য চুরি করে ধরা পড়েছিল। সঙ্গীদের সাথে তাঁকে এই কাজের জন্য শাস্তি দেওয়া হয়। লন্তরুবন এবং সঙ্গীরা রাজার উপরে পোটক তুলতে ইচ্ছা করেন। ১৪৯৩ সালে তারা রাজার মহলে মেরামতির কাজে নিয়োগ ছিলেন। কাজে আসায় লন্তরুবন বাঁশের মধ্যে একটি যাঠী লুকিয়ে আনেন। কাজের অগ্রগতি দেখতে চুহেনফা আসায় লন্তরুবন যাঠী দিয়ে তার প্রাণ নাশ করেন। (অন্য সূত্রের মতে রাজাকে জোঙা বাঁশে হত্যা করা হয়েছিল।) কোনো কোনো তথ্য অনুসারে খুংলুং বুঢ়াগোহাঁ এই কাজ করিয়েছিলেন।
জেমস মেরেডিথ
জেমস গ্রেগরি মেরেডিথ (জন্ম: ৪ এপ্রিল ১৯৮৮) হলেন একজন অস্ট্রেলীয় পেশাদার ফুটবলার, যিনি ইএফএল চ্যাম্পিয়নশিপ ক্লাব মিলওয়াল এবং অস্ট্রেলিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
মেরেডিথ অল্বারিতে জন্মগ্রহণ করেন। তিনি ২০০৪ সালে ডার্বি কাউন্টির যুব পর্যায়ে খেলার মাধ্যমে ফুটবল জগতে পদার্পণ করেন। অতঃপর ২০০৬ সালে, তিনি উক্ত ক্লাবের জ্যেষ্ঠ পর্যায়ের সাথে চুক্তিবদ্ধ হন। অতঃপর তিনি ক্যামব্রিজ ইউনাইটেড এবং চেস্টারফিল্ডের মতো ক্লাবে ধারে খেলেন। পরবর্তীতে ২০০৭ সালে, স্লিগো রভার্সে যোগদান করেন। অতঃপর ২০০৮ সালে তিনি শ্রুসবেরি টাউনের হয়ে খেলার মাধ্যমে পুনরায় ইংল্যান্ডে ফিরে আসেন, কিন্ত তিনি মাত্র ৩টি ম্যাচ খেলেছেন। তিনি ২০০৮–০৯ মৌসুমের অধিকাংশ সময় টেলফোর্ড ইউনাইটেডে ধারে খেলেছেন। তিনি এই দলের হয়ে কনফারেন্স লিগ কাপ এফএ ট্রফি এবং ২০০৯ সালে কনফারেন্স নর্থের মতো টুর্নামেন্টে খেলেছেন। ২০০৯ সালে, তিনি ইয়র্ক সিটিতে যোগদান করেন এবং তার প্রথম মৌসুমেই তিনি ২০১০ কনফারেন্স প্রিমিয়ারের ফাইনালে খেলেন, উক্ত খেলাটি ওয়েম্বলি স্টেডিয়ামে অনুষ্ঠিত হয়েছিল। দুই বছর পর, তিনি ওয়েম্বলিতে ইয়র্ক সিটির হয়ে ২০১২ এফএ ট্রফি জয়লাভ করেন। অতঃপর তার দল লিগ ২-এ উন্নীত হয়। ২০১২ সালে, তিনি ব্র্যাডফোর্ড সিটিতে যোগদান করেন, যেখানে তিনি তার দলকে ২০১৩ ফুটবল লিগ টু প্লে-অফ ফাইনাল জয়ের মাধ্যমে লিগ-১-এ উত্তীর্ণ হতে সাহায্য করেন। ২০১৭ সালে, তিনি ইএফএল চ্যাম্পিয়নশিপ ক্লাব মিলওয়ালে যোগদান করেন।
তিনি ২০১৫ সালে, অস্ট্রেলিয়া জাতীয় দলের হয়ে অভিষেক করেন।
টমাস মান
থাম্ব|সুইজারল্যান্ডের কিলবার্গে থমাস, কাটিয়া, এরিকা, মনিকা, মাইকেল এবং এলিজাবেথ মান এর কবর পাউল টমাস মান (Paul Thomas Mann ;জুন ৬, ১৮৭৫ – আগস্ট ১২, ১৯৫৫) ছিলেন একজন জার্মান ঔপন্যাসিক, ছোট গল্প লেখক, প্রাবন্ধিক, সমাজ সমালোচক ও মানব-হিতৈষী; ১৯২৯ সালে মূলত তার প্রথম উপন্যাস বুদেনব্রুকস-এর জন্যই তিনি সাহিত্যে নোবেল পুরস্কারের জন্য মনোনীত হন। তার প্রতীকি এবং বিদ্রূপাত্মক মহাকাব্যিক উপন্যাস, ছোটগল্প এবং নভেলাসমুহের মধ্যে মানের শিল্পসত্ত্ব ও বুদ্ধিবৃত্তিক মানসের অন্তর্দৃষ্টি লক্ষ্যনীয়। তার বিভিন্ন সাহিত্যকর্মে সাধারণভাবে ইউরোপীয় ও বিশেষভাবে জার্মান সত্ত্বার স্বরূপ উদ্ঘাটনের লক্ষ্যে তিনি বিভিন্ন আধুনিক জার্মান গল্প, প্রতীক ও বাইবেলের বিভিন্ন রূপক ব্যাপকভাবে ব্যবহার করেছেন। তার বহু সাহিত্যকর্মকেই আমরা সাধারণভাবে আধুনিক ইউরোপীয় ও জার্মান সভ্যতার বিশ্লেষণ ও সমালোচনা বলে অভিহিত করতে পারি। গ্যোটে, আর্তুর শোপেনহাউয়ার, নিৎশে প্রমুখ পূর্বসুরী জার্মান কবি, কথাসাহিত্যিক ও দার্শনিকদের বিভিন্ন চিন্তার গভীর ও বহুমাত্রিক প্রভাব তার লেখায় দেখতে পাওয়া যায়।
১৯০১ সালে তার প্রথম উপন্যাস বুদেনব্রুকস প্রকাশিত হয়। এই উপন্যাসেই ঔপন্যাসিক হিসেবে তার খ্যাতি ছড়িয়ে পড়ে। এর পরবর্তী বছরগুলিতে তার হাত থেকে একের পর এক বেরোয় আরও নানা বিখ্যাত উপন্যাস, বড়গল্প ও ছোটগল্প - টোনিও ক্রোগার, ত্রিস্তান, ভেনিসে মৃত্যু (Der Tod in Venedig; ড্যের টোড ইন ভেনেডিগ; Death in Venice), প্রভৃতি তার মধ্যে বিশেষভাবে উল্লেখযোগ্য। ১৯২৪ সালে প্রকাশিত হয় তার দ্য ম্যাজিক মাউন্টেন (Der Zauberberg; ড্যের ৎসাউবারবের্গ; জাদুপাহাড়) উপন্যাস; এই উপন্যাসে তিনি মূলত বিল্ডুংসরোমান ধারার অনুসরণ করেন। এই উপন্যাসে উপন্যাসের গঠনকাঠামোগত দিক থেকে মান'এর শৈল্পিকসত্ত্বার পূর্ণ বিকাশ পরিলক্ষিত হয়। গল্পকথককে আমরা এখানে দেখি গল্পের চরিত্রগুলির থেকে এমন একটা দূরত্ব বজায় রাখতে, যাতে তার বলা গল্পের মধ্য দিয়ে চরিত্রগুলির কাজকর্ম, চিন্তাভাবনার প্রতি আমরা খানিকটা সন্দেহপ্রবণ হয়ে উঠি, সংশয়বাদে আক্রান্ত হই; গল্পকথনের মধ্য দিয়ে ফুটে ওঠে নানা আয়রনি, বিভিন্ন দৃশ্য (যেমন রাতের আকাশের তারামণ্ডলেরা) বারে বারে ফিরে এসে তৈরি করে একধরনের লিটমোটিফ, বাক্যবিন্যাসের অদ্ভুত জটিলতা তৈরি করে এক নিঃসঙ্গতা ও নৈঃশব্দের আবহ। তার লেখার এই বৈশিষ্ট্যসমূহ তার পরবর্তী বহু লেখাতেও দেখতে পাওয়া যায়; মারিও অ্যাান্ড দ্য ম্যাজিসিয়ান (Mario und der Zauberer; মারিও উনদ ড্যের ৎসাউবারার; ১৯২৯), ইয়োজেফ ও তার ভাইয়েরা (Joseph und seine Brüder১৯৩৩-৪৩), ডক্টর ফাউস্টাস (Doktor Faustus; ১৯৪৭), প্রভৃতি উপন্যাস তার উদাহরণ।
রাজনৈতিক, সামাজিক এবং বিভিন্ন ধরনের সাংস্কৃতিক প্রশ্নেও তিনি যথেষ্ট সক্রিয় ছিলেন। প্রথমদিকে তিনি পশ্চিমী গণতন্ত্র নিয়ে কিছুটা সংশয়বাদী ছিলেন, কিন্তু ১৯২০'র দশকে তিনি ভাইমার রিপাবলিকের সমর্থনে দৃঢ়ভাবেই তার মতামত ব্যক্ত করেন ও তার রক্ষার্থে পাশে দাঁড়ান। কিন্তু ১৯৩৩'এ নাৎসিরা জার্মানির ক্ষমতায় এলে তিনি একরকম বাধ্য হয়েই দেশত্যাগ করেন ও প্রথমে সুইৎজারল্যান্ডে আশ্রয় নেন। সেখান থেকে ১৯৩৯ সালে তিনি মার্কিন যুক্তরাষ্ট্রে চলে যান। ১৯৪৪ সালে তিনি মার্কিন নাগরিকত্বও গ্রহণ করেন। কিন্তু ১৯৫২ সালে তিনি আবার সুইৎজারল্যান্ডে ফিরে আসেন এবং তারপর থেকে মৃত্যু পর্যন্ত সেখানেই বসবাস করেন। ১৯৫৫ সালের ১২ আগস্ট সেখানে জুরিখ শহরে তার মৃত্যু ঘটে।
টমাস মান ল্যুবেক'এর এক অভিজাত ও ব্যবসায়ী পরিবারের সন্তান ছিলেন। তার স্ত্রী কাতিয়া (বিবাহপূর্ব পদবী প্রিংসহাইম) ছিলেন তার লেখা বেশ কিছু চরিত্র ও সাহিত্যকর্মের অন্যতম অনুপ্রেরণা। তার দাদা হাইনরিখ ও তার ছয় সন্তানের মধ্যে চারজনই (এরিকা, ক্লাউস, গোলো ও মোনিকা) সাহিত্যিক ও ঔপন্যাসিক হিসেবে প্রতিষ্ঠিত হন।
প্রাথমিক জীবন
১৮৯১ সালে মানের বাবার মৃত্যু হলে তাদের ব্যবসা-বাণিজ্যে বড় ধরনের পরিবর্তন আসে এবং পরিবারের সবাই মিউনিখ পাড়ি জমান। মান বিজ্ঞান বিষয়ে পড়া-শোনার উদ্দেশ্যে লুড্রিকের জিম্যানিসিয়াম স্কুলে ভর্তি হন, এবং পরবর্তিতে সাংবাদিকতায় ক্যারিয়ার গঠনের জন্য মান লুড্বিক ম্যাক্সিমিলিয়ানাস ইউনিভার্সিটি অফ মিউনিখ ও ট্যাকনিক্যাল ইউনিভার্সিটি অফ মিউনিখে ইতিহাস, অর্থনীতি, শিল্পের ইতিহাস এবং সাহিত্য বিষয়ে অধ্যয়ন করেন।
কর্ম জীবন
টমাস মানের সাহিত্যকর্ম প্রথম ইংরেজিতে ভাষান্তর করেন এইচ. টি. লওয়্যি-পর্টার ১৯২৪ সালে। তবে মান নোবেল পুরস্কার পান মুলত তার মহাকাব্য বাডেনব্রুকস (১৯০১), দ্য ম্যাজিক মাউন্টেন (Der Zauberberg, ১৯২৪) এবং অসংখ্য ছোটগল্প রচনার স্বীকৃতি হিসেবে। তার আরও একটি বিখ্যাত উপন্যাস ডক্টর ফাউস্তাস  (১৯৪৭)।
হলুদ (দ্ব্যর্থতা নিরসন)
হলুদ বলতে বোঝানো হতে পারে -
গ্যাং অব ঘোস্টস
গ্যাং অব ঘোস্টস হল ২০১৪ সালে মুক্তপ্রাপ্ত হিন্দি ভাষার হাস্যরসাত্মক লোমহর্ষক চলচ্চিত্র, ছবিটি পরিচালনা করেছেন সতীশ কৌশিক ও ভেনাস রেকর্ডস এন্ড টেপস প্রাইভেট লিমিটেড এন্টারটেইনমেন্ট দ্বারা প্রযোজিত। এটি অনীক দত্ত পরিচালিত একটি বাংলা চলচ্চিত্র ভূতের ভবিষ্যত- এর হিন্দি রিমেক।
অভিনয়ে
পুরো কাস্টের মধ্যে রয়েছে-
সাউন্ডট্র্যাক
ছবিটির সাউন্ডট্র্যাকটি তৈরি করেছেন ধরম সন্দীপ, ও গানের কথা সতীশ কৌশিক, বিকাশ কুমার, কাতিল শিফাই এবং রশ্মি সিং লিখেছেন।
সৌর শক্তি
সৌর শক্তি হল সূর্যরশ্মিকে কাজে লাগিয়ে বিদ্যুৎ শক্তিতে রুপান্তর করা। দুইভাবে রুপান্তরের এই কাজটি করা হয়ে থাকে- প্রত্যক্ষ ও পরোক্ষভাবে। প্রত্যক্ষভাবে সূর্যরশ্মিকে ব্যবহার করাকে ফোটো ভোলটাইক (পিভি) বলা হয়।প্রাথমিকভাবে ছোট ও মাঝারি পরিসরে এর ব্যবহার করা হয়ে থাকে। পরোক্ষভাবে সূর্যরশ্মিকে ব্যবহার করাকে বলা হয় ঘনীভূত সৌর শক্তি বা কনসেনট্রেডেট সোলার পাওয়ার (সিএসপি)।
জাঙিয়া
জাঙ্গিয়া (ইংরেজি: Briefs বা Underwear) হলো একপ্রকার ছোটো এবং অতি আঁটসাট নিম্নাঙ্গ আবরণী অন্তর্বাস যার পায়ের কাপড়ের অংশ উরু পর্যন্ত বড় হয় না। এটি অন্তর্বাস হলেও অনেক ক্ষেত্রে সাঁতারের পোশাক হিসেবে ব্যবহার করা হয়। জননেন্দ্রিয়ের ভিন্নতার কারণে পুরুষদের জাঙ্গিয়া এবং নারীদের জাঙ্গিয়ার সম্মুখভাগে পার্থক্য থাকে। প্রধান পার্থক্য হলো পুরুষদের জাঙ্গিয়ার ঊরূসন্ধিস্থল প্রশস্ত থাকে যাতে পুরুষাঙ্গ সহজে আবৃত থাকে। অন্যদিকে নারীদের জাঙ্গিয়ার সম্মুখভাগ ত্বকলগ্ন হয়ে থাকে।
পুরুষদের জাঙ্গিয়া
পুরুষদের অন্তর্বাসের ক্ষেত্রে (বক্সার শর্টস ছাড়া), ব্রিফ পুরুষ জননাঙ্গকে অন্যান্য অন্তর্বাস থেকে তুলনামুলকভাবে অধিক সুস্থিত অবস্থানে ধরে রাখে, যে কারণে এটি ক্রীড়াবিদ, খেলোয়াড় এবং ঢিলেঢালা অন্তর্বাসে পরিতুষ্ট নয় এমন পুরুষদের কাছে দিনে দিনে জনপ্রিয় হয়ে উঠছে| অন্যদিকে, বক্সার শর্ট প্রায়শই পরিধানকারীর দৌড়ানোর সময় শরীরের যথার্থ স্থান থেকে অবস্থানচ্যুত হয়।
গ্রিন টিভি
গ্রিন টিভি বাংলাদেশ থেকে সম্প্রচারিত উপগ্রহ-ভিত্তিক বাংলা ভাষার দেশের ৩৯তম বেসরকারি স্যাটেলাইট টেলিভিশন চ্যানেল। এর মূল অফিস ঢাকার প্রগতি স্বরণীতে অবস্থিত।
ইতিহাস
রংধনু গ্রুপ মালিকাধীন একটি বাংলাদেশী বে-সরকারি স্যাটেলাইট টিভি চ্যানেল যেটির কার্যক্রম ১৯ মে ২০২৩ ইং তারিখে সম্প্রচার শুরু করে।
অনুষ্ঠান
এই টিভি চ্যানেল টি বর্তমানে পুরো পুরি কার্যক্রম চালু করেছে এবং নিম্ন উল্লেখিত অনুষ্ঠান সূচি সম্প্রচার হচ্ছে।
বুড়িশ্বর নদী
বুড়িশ্বর নদী বা পায়রা নদী বাংলাদেশের দক্ষিণ-পশ্চিমাঞ্চলের বরিশাল, পটুয়াখালী ও বরগুনা জেলার একটি নদী।  নদীটির দৈর্ঘ্য ৯০ কিলোমিটার, গড় প্রস্থ ১২০০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বুড়িশ্বর-পায়রা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৭।
প্রবাহ
বুড়িশ্বর-পায়রা নদীটি বরিশাল জেলার বাকেরগঞ্জ উপজেলার কলসকাটি ইউনিয়ন এলাকায় প্রবহমান পাণ্ডব নদী হতে উৎপত্তি লাভ করেছে। অতঃপর এই নদীর জলধারা আঙ্গারিয়া, লেবুখালি, পাঙ্গাসিয়া, ইটবাড়িয়া, ছোটবিঘাই, বড়বিঘাই, আয়লা পাটকাটা, আমতলী পৌরসভা, বুড়িরচর, আড়পাঙ্গাসিয়া এবং পাঁচকোরালিয়া ইউনিয়ন অতিক্রম করে বরগুনা জেলার তালতলী উপজেলার সোনাকাটা ইউনিয়ন পর্যন্ত প্রবাহিত হয়ে বঙ্গোপসাগরে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক দ্বিতীয় শ্রেণির নৌপথ হিসেবে স্বীকৃত।
অ্যামেলি
অ্যামেলি (প্রকৃত ফরাসি নাম: Le Fabuleux Destin d'Amélie Poulain ; আমেলি পুল্যাঁর অবিস্মরণীয় যাত্রা) জাঁ-পিয়েরে জনেত কর্তৃক পরিচালিত ২০০১ সালে মুক্তিপ্রাপ্ত রোমান্টিক কমেডি চলচ্চিত্র। চলচ্চিত্রটি এর পরিচালক ও গিইয়েরমো লরেঁত, দু'জনের লিখিত। ছবিটির পটভূমি প্যারিসের সমসাময়িক জীবন চটুল ভঙ্গীমায় তুলে ধরা হয়েছে। ছবিটির কাহিনী আবর্তিত হয়েছে এক লাজুক স্বল্পভাষী ওয়েইট্রেস আমেলি পুল্যাঁকে (অঁদ্রে ততু) ঘিরে, যে সিদ্ধান্ত নেয় তার আশেপাশের সবার জীবন সে আনন্দে ভরিয়ে দেবে। এ কাজ করতে গিয়ে নাটকীয়ভাবে তার নিজের জীবনের মোড় একদম ঘুরে যায়। জার্মানি আর ফ্রান্সের যৌথ সহযোগিতায় চলচ্চিত্রটি নির্মিত হয়। শুরুর দিকে অল্প কয়েকটি হলে মুক্তি দেওয়া হলেও খুব কম সময়ে ছবিটি ৩৩ মিলিয়ন ডলারের বেশি আয় করে। ছবিটি এখনও যুক্তরাষ্ট্রে মুক্তিপ্রাপ্ত ফরাসি সিনেমাগুলোর মধ্যে সর্বোচ্চ আয়কারী।
পশ্চিমী রুকুম জেলা
পশ্চিমী রুকুম জেলা (पश्चिमी रुकुम) হচ্ছে হচ্ছে নেপালের কর্ণালী প্রদেশের একটি জেলা। এটি নেপালের সাতাত্তরটি জেলার একটি।
ইতিহাস
আনুষ্ঠানিকভাবে পশ্চিমী রুকুম জেলাটি রুকুম জেলার অংশ ছিল। রাজ্যটির প্রশাসনিক বিভাগগুলির পুনর্গঠনের পরে ২০ সেপ্টেম্বর, ২০১৫ তারিখে আগের জেলাকে দুটি জেলায় বিভক্ত করা হয় এবং পশ্চিম রুকুম এবং পূর্ব রুকুম নামকরণ করা হয়েছিল।
জনসংখ্যা
২০১১ খ্রিস্টাব্দের নেপাল আদমশুমারি অনুসারে এই জেলার মোট জনসংখ্যা ১৫৪,২৭২ জন।
ফিলাডেলফিয়া পরীক্ষণ
thumb|right|300px|[[USS Eldridge (DE-173)|USS Eldridge (DE-173) ca. 1944]]
ফিলাডেলফিয়া পরীক্ষণ যুক্তরাষ্ট্রের পেনসিলভানিয়া রাজ্যের ফিলাডেলফিয়া এলাকায় ইউএস নেভির ডেস্ট্রয়ার ইউএসএস এল্ড্রিজে করা একটি বৈজ্ঞানিক পরীক্ষণ; প্রোজেক্ট রেইনবো নামেও পরিচিত। ১৯৪৩ সালের ২৮ অক্টোবর তারিখে এই এক্সপেরিমেন্ট করা হয়েছিল যার মূল উদ্দেশ্য ছিল শত্রুর চোখে জাহাজকে কীভাবে অদৃশ্য করা যায় তা পরীক্ষা করা।
আইনস্টাইনের ইউনিফাইড ফিল্ড থিওরি এর উপর ভিত্তি করে গড়ে উঠেছে। এই থিওরিতে মূলত বলা হয়েছে যে যদি কোনভাবে কোন স্থানে আলোকে বেধে ফেলা যায় এমনভাবে যে সেখান থেকে আলো বেরোবেও না ঢুকবেও না তাহলে পৃথিবীর সময়কেও বেধে ফেলা সম্ভব। ওই স্থানে মহাকর্ষ বলও বেধে ফেলা যাবে। আইনস্টাইনের এই তত্ত্বের ব্যাবহারিক কোনো প্রমাণ নেই। কিছু গবেষক মনে করেন যে এই থিওরির মাধ্যমে বড়ো ইলেকট্রিক্যাল জেনারেটর ব্যবহার করে কোন নির্দিষ্ট বস্তুর চারপাশে আলোকে বেধে ফেলা সম্ভব এবং এতে করে ওই বস্তুটি সাধারণের কাছে অদৃশ্য হয়ে যাবে। এটাকে সেনাবাহিনী বেশ গুরুত্ব দিয়েছিল আর এজন্যই এই গল্পের সৃষ্টি। এই গল্পটির অনেকভাবে বর্ণনা দেওয়া হয়। মূল কাহিনীটি এমন: ১৯৪৩ সালের গ্রীষ্মের দিকে ইউএস নেভি তাদের ডেস্ট্রয়ার এল্ড্রিজকে প্রস্তুত করে অদৃশ্য করার এই পরীক্ষাটির জন্য। এর চারপাশে প্রয়োজনীয় যন্ত্রপাতি বসানো হয় যাতে আলোকে বেধে ফেলা যায়। এই পরীক্ষাটি আংশিক সফল হয়েছিল। অক্টোবর ২২, ১৯৪৩ এ একটি পরীক্ষা করা হয়। শোনা যায় সেদিন এল্ড্রিজ প্রায় সম্পূর্ণ অদৃশ্য হয়ে গিয়েছিল। অদৃশ্য হবার সময় এর চারপাশে সবুজাভ ধোঁয়া দেখা গিয়েছিল। যখন এল্ড্রিজ পুনরায় দৃশ্যমান হয় তখন জাহাজে থাকা ক্রুদের মধ্যে বিভিন্ন সমস্যা দেখা যায়, তারা বমিভাব অনুভব করে। কিছু ক্রু মারা যায় বলেও বলা হয়ে থাকে। এরপর নৌবাহিনীর অনুরোধে সরকার পরীক্ষাটি আবার অক্টোবর ২৮,১৯৪৩ এ করার সিদ্ধান্ত নেয়। কারণ প্রথমবার যন্ত্র সাজানোতে ভুল ছিল। দ্বিতীয়বার অক্টোবর এর ২৮ তারিখ পরীক্ষাটি করা হয়। এবার এল্ড্রিজ শুধু চোখের সামনেই অদৃশ্য হল না, জায়গাটি থেকেই টেলিপোর্টের মাধ্যমে অদৃশ্য হয়ে নরফোক,ভার্জিনিয়াতে পৌঁছায়। এবার অদৃশ্য হওয়ার সময় নীল আলো দেখা যায়। ওই স্থান থেকে ২০০ মাইল (৩২০) কিমি দূরে ছিল নরফোক। এটা বলা হয়ে থাকে যে নরফোকে এসএস আন্ড্রু ফুরুসেইথ নামক জাহাজের সামনে এটি কিছু সময় সম্পূর্ণ দৃশ্যমান ছিল, এরপর এটি পুনরায় যে স্থান থেকে অদৃশ্য হয়েছিল ঠিক সেই স্থানেই ফিরে আসে। প্রচলিত আছে যে এই ভ্রমণের সময় ছিল ১০ সেকেন্ড। এ ঘটনার পর ক্রুদের প্রচণ্ড রকমের পার্শ্বপ্রতিক্রিয়া দেখা যায় ।অনেকে শারীরিকভাবে অক্ষম হয়ে যান ,অনেকে পাগল হয়ে যান, আবার অনেকেই পুরোপুরি অদৃশ্য হয়ে যান এবং আর ফিরে আসেননি বলে শোনা যায়। এমনও শোনা যায় যে কিছু ক্রু নাকি এই ঘটনার পর কিছু অবিশ্বাস্য ক্ষমতা লাভ করেন, যেমন যেকোনো কিছু ভেদ করে চলে যাওয়ার ক্ষমতা। এই গুজব আসে যে যেসব নাবিক এই পরীক্ষার পর বেঁচে ফিরে আসতে পেরেছিল তারা শিকার হয় ব্রেইনওয়াশের, যার ফলে তাদের পরবর্তীকালে এই পরীক্ষার কথা আর মনে ছিল না।